Han arbeidet særlig for utbedring av kommunikasjonene i Namdalen, især sjøverts, men også landverts. Han ble styremedlem i Namdalens Aktie-Dampskibsselskab i 1925 og styreformann i 1936, og gikk av for aldersgrensen i 1961. Han var medlem av forstanderskapet i Namsos sparebank, medlem av Namsos bystyre for Høyre og innehaver av en rekke andre kommunale og fylkeskommunale verv. Han var formann i Nord-Trøndelag Høyres fylkesstyre 1957–1959.